ชวนไปงานมันนี่ เอ็กซ์โป
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 6 พ.ค. 2553
6 พ.ค. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 6 พ.ค. 2553 
** ตลาดหุ้นรับแผนปรองดอง กระชากดัชนีพุ่งปรี๊ดปิด 796.86 จุด พุ่ง 33.35 จุด หรือ 4.37% ซื้อขายล้นทะลัก 41,723.42 ล้านบาท 
** ต่างชาติขาย 1,525 ล้านบาท สวนทางกับสถาบัน-กองทุน กลัวตกเครื่องวิ่งเข้าไปซื้อ 5,392 ล้านบาท
** ตลาดวันนี้จะไปต่อหรือถอยลง ยากที่จะคาดเดา ถ้าวันนี้ทิศทางตลาดเอเชียยังไม่ดี ก็ น่าจะมีอาการเดียวกัน ถือเป็นโอกาสทำกำไรจากวันก่อนที่พุ่งแรง รวมทั้งทัพแดงราชประสงค์ ยังปักหลักที่เดิม แค่สถานการณ์ผ่อนคลายลงเท่านั้น แต่ไม่ใช่ทัพแดงแยกย้าย 
** วันที่ 6- 9 พ.ค.นี้ ไปหาแผนการเงิน-การลงทุนดีๆ ต้องไม่พลาดงาน มหกรรมทางการเงิน ครั้งที่ 10 (Money Expo 2010) ที่ศูนย์การประชุมแห่งชาติสิริกิติ์
** ถ้าสนใจเรื่องทองๆ ต้องไปที่บูธ “แม่ทองสุก–MTS ที่นี่ให้บริการลงทุนทองคำครบวงจร ล่าสุดจับมือแบงก์กสิกรไทย-กรุงเทพ พัฒนาบัตร “สบายการ์ด” เป็นบัตรเงินสดและระบบตัดบัญชี ใช้ชำระค่าใช้จ่าย ซื้อ-ขาย แลกเปลี่ยน ทองคำแท่ง ...ไฮโซจิงจิ๊ง
** ฟากบูธ จีที เวลธ์ ไม่น้อยหน้า ขนนักวิเคราะห์มาเพียบ พร้อมของกำนัลไม่อั้น (เปิดบัญชี) ถ้าไม่อยากตกรถช่วงราคาทองคำขึ้นพรวดๆ